Unionin yleisen tuomioistuimen tuomio (kolmas jaosto) 18.11.2014 – Lumene vastaan SMHV (THE YOUTH EXPERTS)

(asia T‑484/13)

”Yhteisön tavaramerkki — Hakemus sanamerkin THE YOUTH EXPERTS rekisteröimiseksi yhteisön tavaramerkiksi — Ehdoton hylkäysperuste — Erottamiskyvyn puuttuminen — Asetuksen (EY) N:o 207/2009 7 artiklan 1 kohdan b alakohta — Valituslautakunnan tutkinnan laajuus — Tutkinta, jonka edellytyksenä on kanteen tutkittavaksi ottaminen — Asetuksen N:o 207/2009 59 artiklan ensimmäinen virke”

1. Yhteisön tavaramerkki — Muutoksenhakumenettely — Kanne unionin tuomioistuimissa — Unionin yleisen tuomioistuimen toimivalta — Virastolle osoitettu määräys ei kuulu unionin yleisen tuomioistuimen toimivaltaan (Neuvoston asetuksen N:o 207/2009 65 artiklan 6 kohta) (ks. 14 kohta)

2. Yhteisön tavaramerkki — Muutoksenhakumenettely — Valituslautakuntien käsiteltäväksi saatettu valitus — Valituslautakuntien toimivalta — Tutkinta kokonaisuudessaan uudelleen edellyttää sitä, että valitus otetaan tutkittavaksi (Neuvoston asetuksen N:o 207/2009 59 artiklan ensimmäinen virke ja 64 artiklan 1 kohta) (ks. 22–24 kohta)

3. Yhteisön tavaramerkki — Yhteisön tavaramerkin määritelmä ja hankkiminen — Ehdottomat hylkäysperusteet — Tavaramerkit, joilta puuttuu erottamiskyky — Käsite (Neuvoston asetuksen N:o 207/2009 7 artiklan 1 kohdan b alakohta) (ks. 30 kohta)

4. Yhteisön tavaramerkki — Yhteisön tavaramerkin määritelmä ja hankkiminen — Ehdottomat hylkäysperusteet — Tavaramerkit, joilta puuttuu erottamiskyky — Erottamiskyvyn arviointi (Neuvoston asetuksen N:o 207/2009 7 artiklan 1 kohdan b alakohta) (ks. 31 kohta)

5. Yhteisön tavaramerkki — Yhteisön tavaramerkin määritelmä ja hankkiminen — Ehdottomat hylkäysperusteet — Tavaramerkit, joilta puuttuu erottamiskyky — Mainoslauseista koostuvat tavaramerkit — Erottamiskyky — Erityisten arviointiperusteiden soveltamista ei voida hyväksyä (Neuvoston asetuksen N:o 207/2009 7 artiklan 1 kohdan b alakohta) (ks. 32–34 kohta)

6. Yhteisön tavaramerkki — Yhteisön tavaramerkin määritelmä ja hankkiminen — Ehdottomat hylkäysperusteet — Tavaramerkit, joilta puuttuu erottamiskyky — Tavaramerkit, jotka koostuvat mainoslauseista — Mielikuvituksellinen mainoslause (Neuvoston asetuksen N:o 207/2009 7 artiklan 1 kohdan b alakohta) (ks. 35 kohta)

7. Yhteisön tavaramerkki — Yhteisön tavaramerkin määritelmä ja hankkiminen — Ehdottomat hylkäysperusteet — Tavaramerkit, joilta puuttuu erottamiskyky — Tavaramerkit, jotka koostuvat mainoslauseista — Myynninedistämisilmaisu, jolla on ylistävä luonne (Neuvoston asetuksen N:o 207/2009 7 artiklan 1 kohdan b alakohta) (ks. 36 ja 37 kohta)

8. Yhteisön tavaramerkki — Yhteisön tavaramerkin määritelmä ja hankkiminen — Ehdottomat hylkäysperusteet — Tavaramerkit, joilta puuttuu erottamiskyky — Sanamerkki THE YOUTH EXPERTS (Neuvoston asetuksen N:o 207/2009 7 artiklan 1 kohdan b alakohta) (ks. 42–45 kohta)

9. Yhteisön tavaramerkki — Viraston päätökset — Yhdenvertaisen kohtelun periaate — Hyvän hallinnon periaate — Viraston aikaisempi päätöskäytäntö (ks. 56 kohta)

10. Yhteisön tavaramerkki — Yhteisön tavaramerkin määritelmä ja hankkiminen — Merkin rekisteröintikelpoisuuden arviointi — Vain yhteisön lainsäädännön huomioon ottaminen — Tavaramerkin aikaisempi rekisteröinti joissakin jäsenvaltioissa tai kolmansissa maissa — Päätökset, jotka eivät sido yhteisön elimiä (Neuvoston asetus N:o 207/2009) (ks. 59 kohta)

Aihe

Kanne SMHV:n toisen valituslautakunnan 26.6.2013 tekemästä päätöksestä (asia R 187/2013‑2), joka koskee hakemusta sanamerkin THE YOUTH EXPERTS rekisteröimiseksi yhteisön tavaramerkiksi

Ratkaisu

1) Sisämarkkinoiden harmonisointiviraston (tavaramerkit ja mallit) (SMHV) toisen valituslautakunnan 26.6.2013 tekemä päätös (asia R 187/2013-2) kumotaan siltä osin kuin se koskee tavaroiden ja palvelujen kansainvälistä luokitusta tavaramerkkien rekisteröimistä varten koskevaan 15.6.1957 tehtyyn Nizzan sopimukseen, sellaisena kuin se on tarkistettuna ja muutettuna, pohjautuvan luokituksen luokkaan 3 kuuluvia seuraavia tavaroita: ”valkaisutuotteet ja muut vaatteiden pesussa käytettävät aineet; puhdistus-, kiillotus-, tahranpoisto- ja hiontavalmisteet”; ja luokkaan 5 kuuluvia seuraavia tavaroita: ”terveydenhoitovalmisteet lääkinnälliseen käyttöön; laastarit, sidontatarvikkeet; hampaiden täyte- ja jäljennösaineet; desinfiointiaineet; syöpäläisten hävitysvalmisteet; sieni- ja rikkaruohomyrkyt”.

2) Kanne hylätään muilta osin.